**Mackenzie Skapski** (s. 15. kesäkuuta 1994 Abbotsford, British Columbia, Kanada) on kanadalainen entinen jääkiekkoilija, pelipaikaltaan maalivahti.

Ura
---

Skapskin pelaajaura oli lähellä päättyä jo 15-vuotiaana, kun hänen juniorijoukkueensa bussi kolaroi 11. joulukuuta 2009. Tämän seurauksena Skapski kärsi murtuneesta nenästä sekä silmäkuopan vauriosta ja veritulpasta lähellä aivojaan.
 Hän pääsi kuitenkin pelaamaan alle vuotta myöhemmin, mutta vammat hidastivat hänen urakehitystään.

Skapski siirtyi kaudeksi 2010–2011 pelaamaan Pohjois-Amerikan korkeimmalle junioritasolle WHL-joukkue Kootenay Iceen. Hänet varattiin Icesta New York Rangersiin kuudennella kierroksella vuoden 2013 NHL:n varaustilaisuudessa. NHL Central Scouting arvioi hänet ennen varaustilaisuutta Pohjois-Amerikassa pelaavien maalivahtien 17. parhaaksi.

Skapski aloitti kauden 2014–2015 ECHL:ssä Greenville Road Warriorsin joukkueessa, mutta hänet kutsuttiin vain yhden pelatun ottelun jälkeen AHL:n puolelle Hartford Wolf Packiin korvaamaan Greenvilleen tiputettua Jason Missiaenia. Hän debytoi AHL:ssä 24. lokakuuta 2014 ja pelasi ensimmäisen nollapelinsä vain kaksi päivää myöhemmin 26. lokakuuta. Hän pelasi Hartfordissa 2.38 päästettyjen maalien keskiarvolla ja 91,4 torjuntaprosentilla 24 ottelussa, jonka jälkeen hänet nostettiin New York Rangersin NHL-kokoonpanoon.

NHL:ään Skapski kutsuttiin 4. helmikuuta 2015, kun Rangersin aloittava maalivahti Henrik Lundqvist kärsi revenneestä verisuonesta niskassaan. Skapski oli ensimmäisessä ottelussaan varamaalivahtina Cam Talbotin pelatessa Boston Bruinsia vastaan. Skapski debytoi 20. helmikuuta 2015 ottelussa Buffalo Sabresia vastaan. Hän torjui debyytissään 24 laukausta Rangersin voittaessa ottelun lukemin 3–1. Skapski pelasi myös ensimmäisen nollapelinsä Sabresia vastaan 14. maaliskuuta 2015 pelatussa ottelussa. Lundqvistin palattua loukkaantumisen jälkeen Rangersin kokoonpanoon, Skapski lähetettiin takaisin Wolf Packiin 25. maaliskuuta 2015. Tämän myötä Skapskista tuli NHL:n historian ainoa enemmän kuin yhden ottelun pelannut maalivahti joka on voittanut kaikki ottelunsa. Myös Skapskin torjuntaprosentti 97,8 on vähintään kaksi kokonaista ottelua pelanneista maalivahdeista liigan tilastohistorian paras. Jäätyään Pohjois-Amerikassa kiertämään ainoastaan farmisarjoja Skapski siirtyi kaudeksi 2018–2019 vielä Slovakian liigaan HKm Zvolenin joukkueeseen, jossa päätti pelaajauransa ja siirtyi maalivahtivalmentajaksi. Kaudella 2023–2024 Skapski toimi valmentajana AHL-liigan Calgary Wranglers -joukkueessa.

### Maajoukkueura

Skapski edusti Kanadan maajoukkuetta World U-17 Hockey Challengessa vuonna 2011. Kanada sijoittui turnauksessa kolmanneksi.

Lähteet
-------

* Mackenzie Skapski The Internet Hockey Databasessa (englanniksi)
* Mackenzie Skapski Eurohockey-sivustolla (englanniksi)
* Mackenzie Skapski *Elite Prospects*. Everysport Media Group AB.  (englanniksi)

### Viitteet

1. 1 2 3  After Tough Break, Wolf Pack's Skapski Has Turned It Around  20.11.2014. Hartford Courant. Viitattu 20.1.2016. (englanniksi)
2. 1 2  Skapski's Next Step Comeback From Bus Accident Leads to Hockey Canada Camp  8.6.2012. Hockey Canada. Viitattu 20.1.2016. (englanniksi)
3. 1 2 3  Broadway bound  4.2.2015. The Townsman.  Arkistoitu 7.2.2015. Viitattu 20.1.2016. (englanniksi)
4. 1 2  Mackenzie Skapski Hockey databese. Viitattu 20.1.2016. (englanniksi)
5. ↑  Mackenzie Skapski Hockey's Future. Viitattu 20.1.2016. (englanniksi)
6. 1 2  New York Rangers have strong group of prospects in pipeline  5.12.2014. Hockey's Future. Viitattu 20.1.2016. (englanniksi)
7. 1 2  Abby goalie gets call-up to NHL's Rangers  4.2.2015. The News.  Arkistoitu 3.3.2016. Viitattu 20.1.2016. (englanniksi)
8. ↑  Rangers recall Mackenzie Skapski from Hartford  24.2.2015. Madison Square Garden.  Arkistoitu 7.2.2015. Viitattu 20.1.2016. (englanniksi)
9. ↑  Lundqvist, Hit in Throat, Will Miss at Least 3 Weeks  6.2.2015. The New York Times. Viitattu 20.1.2016. (englanniksi)
10. ↑  Talbot helps Rangers beat Bruins 3–2  4.2.2015. Boston Herald. Viitattu 20.1.2016. (englanniksi)
11. ↑  Rangers’ Skapski recovers from laughable start for 1st NHL win  20.2.2015. New York Post. Viitattu 20.1.2016. (englanniksi)
12. ↑  Rangers' Mackenzie Skapski wins in NHL debut  21.2.2015. Sporting News.  Arkistoitu 18.4.2016. Viitattu 20.1.2016. (englanniksi)
13. ↑  Skapski, Yandle help lift Rangers past Sabres 2–0  14.3.2015. Yahoo! Sports.  Arkistoitu 5.3.2016. Viitattu 20.1.2016. (englanniksi)
14. ↑  NHL notes: FBI investigating threats to Isles’ Leddy  25.3.2015. Toronto Sun. Viitattu 20.1.2016. (englanniksi)
15. ↑  Hockey Staff *calgarywranglers.com*. Viitattu 1.2.2024. (englanniksi)
16. ↑  Mackenzie Skapski The Hockey News. Viitattu 20.1.2016. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Mackenzie Skapski